Il-Partit Nazzjonalista saħaq li Television Malta hu maħkum mill-Prim Ministru Robert Abela u li sar magna ta' propoganda Laburista qawwija. F'konferenza tal-aħbarijiet, il-Viċi Kap tal-PN għall-Affarijiet tal-Parlament David Aguis u l-kandidat għall-elezzjoni ġenerali Alessia Psaila Zammit qalu li l-Gvern Laburista qed jimpjega lin-nies tal-qalba mal-PBS. Sostnew li l-Gvern qiegħed jagħti l-ogħla karigi lill-persuna leali lejh biex il-pubbliku jirċievi biss il-messaġġi tal-Partit Laburista. Agius u Psaila Zammit saħqu li x-xandir tal-istat qed ikompli jdawwar TVM2, minn stazzjon ta' kultura, arti, xjenza u tagħrif ġenerali għal magna ta' propoganda tal-Labour fix-xhur ta' qabel l-elezzjoni li ġejja. Iddeskrivew dan bħala pjan maħdum bizzilla biex TVM, tvmnews+ u s-Superone jilħqu udjenzi akbar. Matul il-konferenza intqal li minkejja li d-demokrazija tirrikjedi li jkun hemm bilanċ bejn il-Gvern u l-Oppożizzjoni fuq ix-xandir tal-Istat, il-Parit Nazzjonalista ftit li xejn qed jingħata ċans iwassal il-messaġġ tiegħu u jispjega l-inizjattivi u l-proposti tiegħu. "Fl-aħħar xhur, ta' kuljum, qed naraw l-aħbarijiet tat-tmienja jinjoraw numru ta' stqarrijiet tal-Partit Nazzjonalista jew ipoġġu l-istqarrijiet u l-konferenzi tal-Partit Nazzjonalista wara r-riklami u wara t-8.30pm u wara l-aħbarijiet ta' barra", żiedu jgħidu. Huma kkundannaw in-nuqqas ta' imparzjalità u tennew li l-aġir tax-xandir tal-Istat qiegħed jikser il-liġijiet tal-Kostituzzjoni ta' Malta. Qalu wkoll li s-sitwazzjoni qed tiggrava minn jum għal jum, u permezz ta' strateġija mfassla u b'karigi lil tal-qalba, il-poplu mhux qed jieħu dak li jixraqlu: stazzjon pubbliku li jkun tassew pubbliku u mhux stazzjon ta' propaganda Laburista. Il-PBS sar estensjoni tal-Gvern Laburista – PN .td_uid_3_614434e79210a_rand.td-a-rec-img{text-align:left}.td_uid_3_614434e79210a_rand.td-a-rec-img img{margin:0 auto 0 0}